Reddit

NB: Det har vært litt frem og tilbake om vi skal bruke en subreddit eller om vi skal ha en egen, internt huset reddit. Pendelen har svingt tilbake til subreddit pr 2015-06. Det kan være inkonsistenser pga dette, både her og andre steder hvor reddit'en er omtalt

= Anvisning for poster på Piratpartiet på Reddit =

Noen enkle sjøvettsregler for å holde orden og ha det gøy på Reddit.

Husk å bruke krysslenker til Forumene og andre relevante debattsteder dersom det er politikk du vil diskutere på Piratene på Reddit.

Husk også å krysslenke med debatter på mailalmenningen.

Glem for all del heller ikke at vi skal ha det moro på reddit også. Disse merkereglene gjelder selvfølgelig ikke kommentarer og svar på poster, og heller ikke kommentarer på kommentarer.

Merking av poster
Vær nøye med merking av poster før du lager en ny post.

Det gjør det enklere for alle å finne tilbake til relevante poster og kommentarer.

Tittelen skal inneholde klammer etter dette mønsteret [EMNE]. Se nærmere beskrivelser nedenfor. Poster som er hentet fra andre steder på Reddit merkes slik: [X-r/subreddit-EMNE]. Tittelen står du selvfølgelig helt fritt til å velge selv, men husk å bruke navnet på subRedditen og ikke skriv 'subreddit' ;-)

Vi er da Pirater.

Poster om Politiske Saker
Merk politiske saker iht. strukturen her Piratpartiet - Politisk struktur - Bruk kun nummerering slik det fremkommer i strukturen.

Vi skal lage en egen side med nummerering av hovedkategorier, underkategorier og eventuelle nye kategorier under underkategoriene.

Eksempler er:

Generelt om Arbeid og Innvandring: [10]

Er det spesielt om Pensjoner: [10.3]

Generelt om Finans: [4]

For Finansmarkeder spesielt, bruk: [4.2]

Det blir enklere for alle å finne frem til gamle poster og kommentarer dersom alle følger disse enkle reglene.

Poster av typen [LOL]
Akseptable rammer som start på tittel er:

[KATTER]

[LULZ]

[BARETULL]

[MORO]

[KJØLHALING] Se under!!!

[KJÆLHALING]

Poster av typen [KJØLHALING]
Alle typer "hat"poster skal merkes med [KJØLHALING].

Det advares likevel på det sterkeste mot faren for å bli kjølhalt av en eller annen kaptein både digitalt og/eller i det virkelige liv.

(JA!!! Du leste riktig! Noen av oss bor faktisk ombord i båter) :-D

Innmelding til Moderatorene
Kun godkjente brukere, dvs. medlemmer av Piratpartiet, får poste, kommentere og stemme opp eller ned poster og kommentarer.

Anonymitet etter Godkjenning
Du får faktisk være totalt anonym bare du bekrefter medlemskap for en av moderatorene.

Men et brukernavn MÅ du ha. Det tar mindre enn 12 sekunder å lage en bruker på Reddit.

Eksempel på brukernavn kan være:

'nåerjeglutleiavaltdetteantipirattulletsånåskalvisparkeallegamledinosaurernedoverstortingstrappa'

Om det skulle være opptatt er det bare å ta i bruk brukernavn som: 'nåerjeglutleiavaltdetteantipirattulletsånåskalvisparkeallegamledinosaurernedoverstortingstrappa1234567890'

Saklighet og Piratlighet
Ta en liten titt på Piratkodeksen

Alt er tillatt, bare vi er snill med hverandre og snill med alle de andre. Dvs alle de som ikke er Pirater.

Vi kan godt si at Kardemommeloven er en fin lov, men den gjelder ikke for Pirater. (Ref. Piratkodeksen over)